TRITN ตั้งบ.ย่อย “ไทรทัน รีซอร์สเซสฯ” ในสิงคโปร์ รุกธุรกิจจำหน่าย-นำเข้าวัสดุก่อสร้าง
TRITN ตั้งบ.ย่อย "ไทรทัน รีซอร์สเซสฯ" ในสิงคโปร์ รุกธุรกิจจำหน่าย-นำเข้าวัสดุก่อสร้าง
10 ก.ย. 2562

บริษัท ไทรทัน โฮลดิ้ง จำกัด (มหาชน) หรือ TRITN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ด้วยคณะกรรมการบริษัทฯ ครั้งที่ 10/2562 เมื่อวันที่ 10 ก.ย.2562 ได้มีมติอนุมัติให้จัดตั้งบริษัทย่อยทางอ้อมขึ้นใหม่ จำนวน 1 แห่ง ในประเทศสิงคโปร์ ภายใต้ชื่อ บริษัท ไทรทัน รีซอร์สเซส อินเตอร์เนชั่นแนล จำกัด (TRSI) เพื่อดำเนินธุรกิจจำหน่ายและนำเข้าวัสดุก่อสร้างและทรัพยากรธรรมชาติในประเทศสิงคโปร์ เช่น หิน ดิน เป็นต้น ด้วยทุนจดทะเบียน 100 ดอลลาร์สิงคโปร์ หรือคิดเป็น 2,219 บาท (คำนวณที่อัตราแลกเปลี่ยน 1 ดอลลาร์สิงคโปร์ ต่อ 22.19 บาท ณ วันที่ 10 ก.ย.2562) ด้วยเงินทุนหมุนเวียนของบริษัท จำนวน 100 หุ้น
โดย บริษัท ไทรทัน รีซอร์สเซส จำกัด ซึ่งเป็นบริษัทย่อยของบริษัท จะถือหุ้นในสัดส่วน 100% ของทุนจดทะเบียน ซึ่งจัดตั้งภายในเดือนก.ย.2562